text: Адбіваецца, мабыць, блізкасць мора, большая колькасць зеляніны (пальмы, якія можна пафарбаваць) і турыстаў. Хоць, як і ўсюды, шмат і безгаспадарных участкаў:
  Дарэчы, праз нейкі час абвыкаеш да такой высокай тэмпературы, і становіцца нават адносна камфортна. Прывыкаеш таксама і да халоднай вады ў душы. З плюсаў такога клімату можна адзначыць, што практычна не пацееш — майка і адзенне заўсёды сухія.
  У Маскву мы вярталіся з вялізнымі затрымкамі з-за пажараў у Расеі. Пры падлёце да Масквы нас накіравалі ў, як нам паведаміў наш канадскі пілот, «Мінск, Украіну». Праз пару хвілін ён паправіў сябе — ляцелі мы ўсё-ткі ў Мінск, Беларусь. Так на некалькі гадзін я першы раз апынуўся ў сталіцы.